open-index/open-wikipedia-markdown huggingface dataset:
பானகம்

**பானகம்**  (*Panakam*) மற்றும் பனகா என்றும் அழைக்கப்படுவது (lit. 'இனிப்பு பானம்') தென்னிந்தியாவில் தோன்றிய ஒரு பாரம்பரிய இனிப்பு பானம் ஆகும் மதுர் ஜாஃப்ரீ கூற்றுப்படி, இது கிமு 1000-இல் அறியப்பட்டது. 2014ஆம் ஆண்டில் கருத்து தெரிவித்த இவர், இது முற்காலத்தில் பரிமாறப்பட்டதைக் காணவில்லை என்றாலும் பண்டைய நூல்களில் குறிப்பிடப்பட்டுள்ளது என்று தெரிவிக்கின்றார்.

இந்த பானம் பாரம்பரியமாக இராம நவமி அன்று தயாரிக்கப்பட்டு வழங்கப்படுகிறது. இது பொதுவாக இந்து பண்டிகைகளின் போது பானமாகவும், சமய விழாக்களுக்குப் பிறகு பிரசாதமாகவும், குறிப்பாகக் கோடை மாதங்களில் வழங்கப்படுகிறது. ''தி டைம்ஸ் ஆஃப் இந்தியா'' "ஸ்ரீராமநவமி" என்றால் பானகம் இணையாக அமைவதாகத் தெரிவித்தது. இந்தியாவின் சில பகுதிகளில், திருமண விருந்திலும் வழங்கப்படும் பாரம்பரிய பானமாக உள்ளது.

ஜாஃப்ரியின் கூற்றுப்படி, இந்த பானத்தின் அடிப்படை சேர்க்கைப் பொருளாக வெல்லம் உள்ளது. பொதுவாகக் எலுமிச்சை சாறு, ஏலக்காய், இஞ்சி ஆகிய பொருட்களுடன் கலந்து பானகம் தயாரிக்கப்படுகிறது. இப்பொருட்கள் அனைத்தும் பொதுவாக குளிர்ந்த நீரில் கலந்து தயாரிக்கப்படுகின்றது. ஜாஃப்ரி தனது 2014 *உலக சைவ* உணவில், இதைச் சூடாகப் பரிமாறுமாறு அழைப்பு விடுத்தார். குளிர்ச்சியாக வழங்கப்படும் ஜாஃப்ரி தயாரிப்பில் எலுமிச்சை சாறு உள்ளது. ஆனால் சூடாகப் பரிமாறும் போது எலுமிச்சையினை இவர் தவிர்த்திருந்தார்.

## பானக்கம்
பானக்கம் என்பது புளி, வெல்லம்/கருப்பட்டி, திப்பிலி, ஏலம் ஆகியவை கலந்து தயாரிக்கப்படும் சுவைநீர். முன்னர், கோடைகாலத்தில் தமிழ்நாட்டில் இது விரும்பிக் குடிக்கப்பட்டது. இன்றும் சில ஊர்களில் கோயில் திருவிழாக்களின் போது மோர்ப்பந்தல், தண்ணீர்ப்பந்தல் போன்று பானக்கமும் பக்தர்களுக்கு வழங்கப்படுகிறது.

## மேற்கோள்கள்
 

பகுப்பு:தமிழர் உணவுகள்
பீட்டர் கெனமன்

**பீட்டர் கெனமன்**, (*Pieter Gerald Bartholomeusz Keuneman*, 3 அக்டோபர் 1917 - 3 சனவரி 1997) இலங்கையின் இடதுசாரி அரசியல்வாதி ஆவார். இவர் இலங்கை கம்யூனிஸ்ட் கட்சியின் முன்னாள் தலைவர்களில் ஒருவர்.

## ஆரம்ப வாழ்க்கையும் கல்வியும்
பீட்டர் கெனமன் பேர்பெற்ற பரங்கியர் குடும்பத்தில் பிறந்தார். இவரின் தந்தை இலங்கை உயர் நீதிமன்ற நீதிபதியாக இருந்த ஆதர் எரிக் கெனமன். தாயார் கண்டி செல்வந்தக் குடும்பம் ஒன்றைச் சேர்ந்த வைத்தியர்.

கெனமன் கொழும்பு றோயல் கல்லூரியில் தனது ஆரம்பக் கல்வியை மேற்கொண்டார். அங்கு மாணவர் தலைவர், இலக்கிய மன்றுகளின் தலைமை என பதவிகளை வகித்ததுடன் பல பரிசில்களையும் மாணவர்ப் பருவத்தில் தனதாக்கிக் கொண்டார். 1935இல் தனது உயர் படிப்புக்காக கேம்பிரிஜ் பென்புரொக் கல்லுரியில் சேர்ந்தார். அங்கு இடது சாரிக் கொள்கைகளை உள்வாங்கிக் கொண்டார். வரலாறு, சமூகவியல் மற்றும் ஆங்கில இலக்கியம் என்பவற்றைக் கற்று கலைப் பட்டதாரி ஆனார். பின் சட்டம் கற்கத் தொடங்கினார். அதை நிறைவு செய்யாமலே வெளியேறினார். பின் தனது முதுகலைப் பட்டத்தையையும் கேம்பிரிஜிலேயே பெற்றார்.

## சான்றாதாரங்கள்

பகுப்பு:இலங்கை அரசியல்வாதிகள்
பகுப்பு:1917 பிறப்புகள்
பகுப்பு:1997 இறப்புகள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இலங்கையின் 1வது நாடாளுமன்ற உறுப்பினர்கள்
பகுப்பு:இலங்கையின் 2வது நாடாளுமன்ற உறுப்பினர்கள்
பகுப்பு:இலங்கையின் 3வது நாடாளுமன்ற உறுப்பினர்கள்
பகுப்பு:இலங்கையின் 4வது நாடாளுமன்ற உறுப்பினர்கள்
பகுப்பு:இலங்கையின் 5வது நாடாளுமன்ற உறுப்பினர்கள்
பகுப்பு:இலங்கையின் 6வது நாடாளுமன்ற உறுப்பினர்கள்
பகுப்பு:இலங்கையின் 7வது நாடாளுமன்ற உறுப்பினர்கள்
பகுப்பு:இலங்கை உரோமன் கத்தோலிக்கர்கள்
பகுப்பு:இலங்கை இடதுசாரிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:லங்கா சமசமாஜக் கட்சி அரசியல்வாதிகள்
கோமாளி மீன்

**கோமாளி மீன்** (*Amphiprioninae*) அல்லது **தாமரைக்காத்தான்** என்பது அழகுக்காக வளர்க்கப்படும் ஓர் மீன் வகையாகும்.
thumb|கடலில் கோமாளி மீன்

## வாழுமிடம்
இவ்வகை மீன்கள் வெப்பநிலை கூடிய இந்து சமுத்திரம், பசுபிக் சமுத்திரப் பிரதேசங்களில் வாழ்பவையாகும். இவற்றை பவளப்பாறைகளருகில் அதிகம் அவதானிக்கலாம். இவை கடலில் வாழும் பூவைப்போல தோற்றந்தரும் நஞ்சுள்ள உயிரினமான கடற் சாமந்திக்குள்தான் பெரும்பாலும் வசிக்கிறன. இவை கடற் சாமந்தி உண்ணும் உணவின் மீதியையும் அவற்றின் மீதுள்ள ஒட்டுண்ணிகளையும் சாப்பிட்டு வளர்கின்றன. 

இந்த மீன்கள் 18 செ.மீ. வரை வளரக்கூடியவை. பெண் கோமாளி மீன்கள் ஒரு முறைக்கு 600 முதல் 1500 முட்டைகள் வரை இடுகின்றன. இந்த முட்டைகளை ஆண் மீன்கள் பாதுகாக்கின்றன. இந்த மீன்கள் கண்கவர் வண்ணங்களில் காட்சியளிப்பதால் இவற்றால் கவரப்பட்டு அருகில் வரும் சிறு உயிர்களைக் கடற் சாமந்தி உணவாக்கிக்கொள்கிறது. நஞ்சுடைய கடற் சாமந்தியில் வசிப்பதால் இந்தக் கோமாளி மீன்களை எதிரிகள் நெருங்குவதில்லை.

கோமாளி மீன்கள் சளி போன்ற திரவத்தை உற்பத்தி செய்து, தங்களைச் சுற்றி ஒரு கவசம்போல உருவாக்கிக்கொள்கின்றன. இந்தத் திரவத்தைக் கொண்டிருப்பதால் உள்ளே இருக்கும் கோமாளி மீன்களைத் தங்களுடைய உணர்திறனால் கண்டுபிடிக்க முடியாமல் கடற் சாமந்திகள் ஏமாந்து போய்விடுகின்றன.

## மேற்கோள்கள்

பகுப்பு:மீன் வகுப்புகள்
கரிசல் மண்

**கரிசல் மண்** ()(*black soil*) என்பது ஒரு வகை மண். இது பெரும்பாலும் தண்ணீரை உறிஞ்சும் தன்மை கொண்டது. இம்மண்ணில் பருத்தி, கரும்பு, வாழை, உளுந்து போன்ற பயிர்கள் வளரும். தமிழ்நாட்டில் சேலம், கோவை மாவட்டங்களிலும் பெரும்பாலான தென் மாவட்டங்களிலும் இவ்வகை மண் உள்ளது. இலங்கையில் முருங்கன், மாத்தறை, அம்பேவில போன்ற உலர்வலயப் பகுதிகளில் காணப்படுகின்றது.

## மேற்கோள்கள்


பகுப்பு:மண் வகைகள்
ஈசான சிவபட்டர் (கதைமாந்தர்)

**ஈசான சிவபட்டர்** கல்கி எழுதிய பொன்னியின் செல்வன் புதினத்தில் வருகின்ற திருமலையப்பனின் ஒன்றுவிட்ட சகோதரன் ஆவார்.

## கதைப்பாத்திரத்தின் இயல்பு
ஈசான சிவபட்டர் பழையாறை வடமேற்றளி சிவன் கோவிலில் பூஜை கைங்கரியம் செய்பவர். திருமலையப்பன் வீர வைஷ்ணவனாக இருந்தபோதிலும் அவனிடம் பேரன்பு கொண்டவர்.

## பொன்னியின் செல்வனில்
பழையாறையில் செம்பியன் மாதேவி சிவன் கோவில்களுக்கு கருங்கற்றளி அமைப்பதற்காக ஆலோசனை நடத்துகிறார். அதில் ஈசான சிவபட்டரும், திருமலையும் கலந்துகொள்கிறார்கள். சிவபட்டர் தேவாரப் பதிகப் பாடல் பெற்ற சிவ தலங்கள் அனைத்திற்கும் கருங்கற்றளி செய்ய வேண்டும் என்கிறார். செம்பியன் மாதேவி அதற்கு ஆதித்த கரிகாலன் போன்றோர் வருத்தம் கொள்வதாக தெரிவிக்கின்றார். அதற்குள் திருமலையப்பன் திருமால் கோவில்களுக்கும் கருங்கற்றளி அமைக்கவேண்டும் என்கிறார். தீவிர சைவரான ஈசான சிவபட்டரும், வீர வைஷ்ணவரான திருமலையப்பனும் விவாதம் செய்து கொள்கிறார்கள். திருமலையப்பனின் இந்த செயலுக்காக ஈசான சிவபட்டர் பெரிய பிராட்டியிடம் மன்னிப்பு கோருகிறார். திருமலையப்பனின் குறிப்புணர்ந்து மற்றவர்களை அனுப்பிவிட்டு, அவருடன் கலந்துடையாடுகிறார் பெரிய பிராட்டி. ஈசான சிவபட்டரை சமாதானம் செய்ய அவருடைய வீட்டிற்கு வருகிறார் திருமலை. எனினும் சிவபட்டர் சிவதுவேசம் செய்துவிட்டதாக திருமலையிடம் கோபம் கொள்கிறார். மறுநாள் சமாதானமாகப் பேசுகிறார். 

வந்தியத்தேவன் ஆதித்த கரிகாலர் சொல்லி அனுப்பியபடி வடமேற்றளி ஆலயத்துக்குச் சென்று ஈசான பட்டரைச் சந்தித்துப் பேசினான். அவர் அவனைக் கோயிலைச் சுற்றியிருந்த சமணர் முழையில் இருக்கச் செய்து, இளவரசி குந்தவைப் பிராட்டியிடம் முன்னால் தெரிவித்து விட்டு ஓடை வழியாக அழைத்து சென்றார். இளவரசியும் வந்தியத்தேவனும் பேசுகையில் சுணக்கம் ஏற்படுகிற போது, தன்னுடைய இருப்பினைத் தெரிவிக்கும் பொருட்டு கனைத்துக் கொண்டார்.

பாண்டிய நாட்டிலிருந்து நந்தினி ஈசான சிவபட்டர் வீட்டிற்கு வருகைதரும் போது, செம்பியன் மாதேவியுடன் வந்திருந்த அருள்மொழிவர்மனும், குந்தவையும், ஆதித்த கரிகாலனும் சிறுபிராயத்தில்  அவளைப் பார்க்கின்றார்கள் என்றும் பொன்னியின் செல்வனில் குறிப்பிடுகிறார் கல்கி.

## நூல்கள்
ஈசான சிவபட்டரை கதாபாத்திரமாக கொண்டு வெளிவந்துள்ள நூல்கள்.

* பொன்னியின் செல்வன் - கல்கி

## இவற்றையும் பார்க்கவும்

பகுப்பு:பொன்னியின் செல்வன் கதை மாந்தர்கள்
இசுரேலிய சின்னம்

**இசுரேலிய சின்னம்** (எபிரேயம்: סמל מדינת ישראל) மெனோராவினைச் சுற்றி அதன் இருபுறமும் ஒலிவக் கிளையினால் சூழப்பட்டு, அதன் கீழ்புறம் *இசுரேல்* ("ישראל") என எபிரேயத்தில் எழுதப்பட்டு காணப்படுகின்றது. இது பொதுவாக இளம் நீலம் மற்றும் வெள்ளை நிறத்தில் காணப்படும். இசுரேலிய சின்னம் அதன் பாவனைக்கு ஏற்ப வேறுபட்ட நிறங்களிலும் காணப்படும்.

## வரலாறு

இசுரேலிய அரசு 1948 இல் நடைபெற்ற வடிவமைப்பு போட்டியிலிருந்து இச்சின்னத்தினை உள்வாங்கியது. அப்போட்டியில் கப்ரியல், மக்சிம் சமிர் ஆகியோர் வெற்றிபெற்றிருந்தனர். அவர்களின் வடிவமைப்பை அடிப்படையாகக் கொண்டு, ஏனைய போட்டியாளர்கள் சிலரின் வடிவமைப்பு பகுதிகளைக் கொண்டு இது உருவாக்கப்பட்டது.

## குறியீடு
இச் சின்னத்திலுள்ள உருவம் டைட்டஸ் வளைவிலுள்ள மெனோராவை அடிப்படையாகக் கொண்டது. மெனோரா புராதன எருசலேம் கோவிலில் பாவிக்கப்பட்டது. முன்பு யூதத்தின் அடையாளமாகக் காணப்பட்ட இது, பிரபஞ்ச ஞானோதயத்தின் அடையாளமாகவும் பார்க்கப்படுகின்றது.

இச் சின்னம் விவிலிய தீர்க்கதரிசியான சக்கரியாவின் தரிசனத்தின் அடிப்படையில் அமைந்திருக்கலாம். சக்கரியா நூலின் 4ம் அதிகாரத்தில் மெனோரா இரு ஒலிவ மரங்களின் மத்தியில் காணப்படுகின்றது என குறிப்பிடப்பட்டுள்ளது.

ஒலிவ கிளைகள் சமாதானத்தின் அடையாளமாக கருதப்படுகின்றது.

## வேறு வடிவங்கள்

File:Emblem_of_Israel_alternative.svg|அரச இணையத் தளத்தில் பாவனை
File:Emblem_of_Israel_alternative_gold.svg|பிரதமரின் இணையத் தளத்தில் பாவனை
File:Emblem_of_Israel_alternative_blue-gold.svg|நாடாளுமன்ற இணையத் தளத்தில் பாவனை 
File:Emblem_of_Israel_dark_blue_border.svg|உயர் நீதிமன்றத்தின் இணையத் தளத்தில் பாவனை (ஆங்கிலம்)
File:Emblem_of_Israel_dark_blue_full.svg|உயர் நீதிமன்றத்தின் இணையத் தளத்தில் பாவனை (எபிரேயம்)


File:Presidential Standard (Israel).svg|இசுரேலிய அதிபரின் சின்னம்
File:Mossad seal.svg|மொசாட்டின் சின்னத்தில் தேசிய சின்னத்திலுள்ள மெனோரா பாவிக்கப்படுகிறது


## குறிப்புகள்

## வெளி இணைப்புகள்

பகுப்பு:இசுரேல்
பகுப்பு:தேசியச் சின்னங்கள்
சோழர் குறிப்புகள்

தமிழ்நாட்டை ஆண்ட மூவேந்தர்களில் ஓர் அரசர் குடியினர் சோழர். இவர்களின் வரலாற்றை அறிய இலக்கியங்களும் கல்வெட்டுகளும் செப்பேடுகளும் உதவுகின்றன. சங்க கால நூல்களுக்குப் பின்னர் தோன்றிய நூல்களிலும் சோழர்களைப் பற்றிய குறிப்புகள் உள்ளன. அவற்றிலிருந்து தொகுக்கப்பட்டவையே இந்தச் சோழர் குறிப்புகள்.
## [[சிலப்பதிகாரம்]]
* செங்கோலை அரசன் கையில் வைத்திருப்பான். சோழ மன்னன் தலைக்கோலை  ஆடல் பாடல்களில் சிறந்து விளங்கிய மாதவிக்கு வழங்கி அவளைப் பெருமைப்படுத்தினான்.  இதனை வழங்கியவன் கரிகாலன் என அறிஞர்கள் கருதுகின்றனர். 
* சிலப்பதிகாரக் கண்ணகி தான் பிறந்த புகார்நகர அரசர்களின் செங்கோல் வழாநிலையை, செங்கோல் வழுவிய பாண்டியனிடம் சொல்லி வழங்குரைத்தபோது, சிபிச் சக்கரவர்த்தி, மனுநீதிச் சோழன் ஆகிய சோழ வேந்தர்களை எடுத்துக் காட்டுகிறார். 

## [[மணிமேகலை]]
:சோழ வேந்தனின் மகனாகிய இளவரசன் உதயகுமரன் மாதவி மகள் மணிமேகலை மீது தீராக் காதல் கொண்ட காமுகனாக இருந்தான்.  

## [[பழமொழி நானூறு]]

:கரிகாலன் இளமையிலேயே அரசனானான். அரசனிடம் வழக்குரைக்க வந்தவர் அரசன் இளையவன் ஆயிற்றே! இவனால் சரியான தீர்ப்பு வழங்க முடியுமா என ஐயுற்றனர். கரிகாலனோ முதியவர் போல நரைமுடி தரித்துக்கொண்டு அவைக்கு வந்து வழக்குரைத்தவர்களுக்குச் சரியான தீர்ப்பு வழங்கினான். இவனுக்கு இந்த மதிநுட்பம் இவனது முன்னோரின் குலத்தொழில் மரபால் வந்தது என்கிறது பாடல். பாடலில் சோழன் எனக் குறிப்பிடப்பட்டிருப்பதை அறிஞர்கள் கரிகாலன் எனக் கூறுகின்றனர்.  

## களவழி நாற்பது

:களவழி நாற்பது நூலின் இறுதியில் 'சோழன் செங்கணானும் சேரமான் கணைக்காலிரும் பொறையும் (திருப்)போர்ப் புறத்துப் பொருது உடைந்துழி, சேரமான் கணைக்காலிரும் பொறையைப் பற்றிக்கொண்டு, சோழன் சிறை வைத்துழி, பொய்கையார் களம் பாடி, வீடு கொண்ட களவழி நாற்பது' என்னும் குறிப்பு உள்ளது. இதில் சோழன் செங்கணான் பற்றிய குறிப்பு உள்ளது.

## [[ஒன்பதாம் திருமுறை]]
* கண்டராதித்தர்
## [[மூவருலா]]

சோழர் பரம்பரையை ஒட்டக்கூத்தரின் விக்கிரம சோழன் உலா தொகுத்துக் காட்டுகிறது. 
#திருமால் 
#திருமால் உந்தியில் பிறந்த பிரமன்
#காசிபன்
#மரீசி
#ஞாயிறு
#ஆவுக்காக மகன்மேல் தேரோட்டி நீதி வழங்கியவன் மனுநீதிச் சோழன்
#ஆடுதுறையில் புலியும் மானும் சேர்ந்து நீருண்ணச் செய்தவன்.
#மாக விமானம் ஊர்ந்த மன்னவன் 
#மக்களுக்காக நீதி கேட்டு எமனிடம் போராடியவன்
#எமனைச் சாடியில் ஒளித்துவைத்த தராபதி
#தூங்கும் எயில் எறிந்த சோழன் தூங்கெயில் எறிந்த தொடிதோட் செம்பியன்
#மேலைக்கடல் நீரைப் கீழைக்கடலுக்கு விட்டவன்
#நாகர் குகையில் புகுந்து நாக்கன்னியை மணந்தவன்
#புறாவுக்காகத் துலை புக்கவன் சிபிச் சக்கரவர்த்தி
#குடமலையை அறுத்துக் காவிரியைக் கொண்டுவந்தவன்
#மலையை உடைத்துக் காவிரிக்குக் கரை போட்டவன் கரிகாலன்
#பொய்கையார் கவி கேட்டு வில்லவனை விடுவித்தவன் (களவழி நூல் கேட்டு வில் சின்னம் கொண்ட வில்லவனாகிய சேரனை விடுவித்த கோச்செங்கணான்)
#தொண்ணூற்றாறு புண் கொண்ட சோழன்
#தில்லைக்குப் பொன் வேய்ந்தவன்
#ஒரே பகலில் 18 காடுகளையும் மலைநாட்டையும் கொண்டவன்
#கங்கையும் கடாரமும் கொண்டவன்
#கல்யாணி நகரைக் கைப்பற்றியவன்
#கொப்பத்துப் போரில் ஒரு யானையைக் கொண்டு ஆயிரம் யானைகளைக் கைப்பற்றியவன்
#திருவரங்க்கதில் தென்னரங்கன் பள்ளி கொள்ள காணிக்கப்பள்ளி அமைத்தவன்.
#கூடலசங்கமப் போரில் எண்ணற்ற யானைகளை வெட்டி வீழ்த்திப் பரணி நூல் கொண்டவன்

இவர்களுக்குப் பின்னர் விக்கிரம சோழன் அரசனானான்

## அடிக்குறிப்பு

பகுப்பு:வரலாறு - குறுங்கட்டுரை
கணினித்தமிழ் வளர்ச்சி மாநாடு

**கணினித்தமிழ் வளர்ச்சி மாநாடு** டிசம்பர் 15, 2012, சனிக்கிழமை அன்று சென்னையில் நடைபெறவுள்ளது. இம்மாநாட்டின் ஒருங்கிணைப்பாளராக பேராசிரியர் ந. தெய்வசுந்தரம் என்பவர் செயல்பட்டு வருகிறார். இம்மாநாடு கணினித்தமிழ் வளர்ச்சிக்கான பணிகளைத் தமிழ்நாடு அரசு விரைவுபடுத்த வேண்டும் என்பதை வலியுறுத்தி நடத்தப்படவுள்ளது. 

## வெளி இணைப்புகள்
* கணினித்தமிழ் வளர்ச்சி மாநாட்டுக்கான வலைப்பூ

 

பகுப்பு:கணினித் தமிழ் மாநாடுகள்
பகுப்பு:2012 தமிழ் மாநாடுகள்
பகுப்பு:இந்தியாவில் தமிழ் மாநாடுகள்
யூரியேசு

[thumb|[எச். பைலோரி யூரியேசு]]
**யூரியேசு** *(Urease)* என்பது யூரியாவை நீராற்பகுக்கும் ஒரு நொதி. இது யூரியாவை கரியமில வாயுவாகவும் அம்மோனியாவாகவும் மாற்றுகிறது.

:(NH<sub>2</sub>)<sub>2</sub>CO + H<sub>2</sub>O → CO<sub>2</sub> + 2NH<sub>3</sub>

பல நுண்ணுயிர்கள் யூரியேசு நொதியைச் சுரக்க வல்லவை. அவற்றுள் எச். பைலோரி குறிப்பிடத்தக்கது. இது அதிக அளவு யூரியேஸ் நொதியைச் சுரக்கிறது. இதனால் இரைப்பையின் அமிலத்தன்மை போவதுடன் அம்மோனியாவால் புண் உண்டாகிறது.

பகுப்பு:நீராற்பகுப்பிகள்
இடும்பன்காரி (கதைமாந்தர்)

**இடும்பன்காரி** கல்கி எழுதிய பொன்னியின் செல்வன் புதினத்தில் வருகின்ற பாண்டிய ஆபத்துதவிகளில் ஒருவராவார். 

## கதாப்பாத்திரத்தின் இயல்பு
இடும்பன்காரி வீரபாண்டியனை ஆதித்த கரிகாலன் கொன்றமைக்காகச் சோழ வம்சத்தினையே அழித்துவிடுவது என்று சபதம் செய்த பாண்டிய ஆபத்துதவிகளில் ஒருவர். கடம்பூர் சம்புவரையர் மாளிகையில் சேவகனாக வேடமிட்டு இருக்கிறான். சம்புவரையர் மாளிகையில் பெரிய பழுவேட்டரையர் தலைமையில் சிற்றரசர்களின் கூட்டம் நடக்கின்றது. அதில் சுந்தர சோழருக்கு அடுத்து மதுராந்த தேவனை மன்னராக்குவது குறித்து ஆலோசனை நடைபெருகிறது. அதை முழுவதுமாகக் கவனித்து வருகிறான் இடும்பன்காரி. சம்புவரையர் மகனான கந்தன் மாறன் வந்தியத்தேவனுக்குக் குதிரை பிடித்துக் கொண்டு போக சொல்கிறான். அதைப் பயன்படுத்தி மாளிகையிலிருந்து வெளிவருகிறான்.

ரவிதாசன், சோமன் சாம்பவன் போன்ற மற்ற பாண்டியன் ஆபத்துதவிகள் அனைவரும் கங்க மன்னன் பிரிதிவீபதியின் பள்ளிப்படை அருகே சந்தித்துப் பேசுகிறார்கள். இடும்பன்காரி கடம்பூர் மாளிகையில் வந்தியத்தேவனையும், ஆழ்வார்க்கடியானையும் கண்டதாகக் கூறுகிறான். ஆழ்வார்க்கடியான் ஒற்றன் எனவே அவனைக் கண்டதும் கொன்றுவிடும்படி ரவிதாசன் எல்லோருக்கும் சொல்கிறான். இவை எல்லாவற்றையும் ஆழ்வார்க்கடியான் மரத்தின் பின்னிருந்து அறிந்து கொள்கிறான்.

## நூல்கள்
ரவிதாசனை கதைபாத்திரமாக கொண்டு வெளிவந்துள்ள நூல்கள்.

* பொன்னியின் செல்வன் - கல்கி

## இவற்றையும் பார்க்கவும்
* ரவிதாசன்
* சோமன் சாம்பவன்

பகுப்பு:பொன்னியின் செல்வன் கதை மாந்தர்கள்
கோமேதகம்

**கோமேதகம்** (*Garnet*) என்பது சிலிக்கேட்டு கனிமக் குழுவிலுள்ள வெண்கலக் கால இரத்தினக்கல்லும், மிருதுவாக்கப் பயன்படும் ஓர் கனிமமும் ஆகும்.

கோமேதகம் ஒரேமாதிரியான பெளதீகப் பண்பினையும் படிக அமைப்பினையும் கொண்டு, வேறுபட்ட இரசாயனப் பொதிவுடன் காணப்படுகின்றது.

## குறிப்புகள்

## மேற்கோள்கள்

பகுப்பு:நவரத்தினங்கள்
பகுப்பு:இரத்தினக் கற்கள்
பகுப்பு:கனசதுரக் கனிமங்கள்
இரத்தினக்கல்

[thumb|250px|சாதி, வில்சாதி ஆகிய கற்கள் வெட்டப்பட்டும், வெட்டப்படாமலும் (''மேலிருந்து இடமாக'') [வைரம், வெட்டுப்படாத நீலக்கல், மாணிக்கம், வெட்டுப்படாத மரகதம், வெட்டுப்படாத செவ்வந்திக்கல்.]]

**இரத்தினக்கல்** அல்லது **இரத்தினம்** என்பது கனிமத் துண்டு. இது வெட்டப்பட்டு, மெருகூட்டப்பட்டு அணிகலன் அல்லது ஏனைய அலங்கரிப்பு செய்ய பயன்படுகின்றது. ஆயினும், குறிப்பிட்ட பாறைகள் (வைடூரியம் மற்றும் வேதியியல் பொருட்களான அம்பர் ஆகியவை கனிமங்கள் இல்லை. ஆயினும் அவை அணிகலன் செய்வதற்கு பயன்படுத்தப்பட்டு இரத்தினக்கல் என்றே கருதப்படுகின்றன.

அனேகமான இரத்தினக்கற்கள் கெட்டியானவை. ஆயினும், சில மென்மையான கனிமங்கள் அவற்றின் பளபளப்பு அல்லது ஏனைய கலை நயமுடைய பெறுமான பெளதிகப் பண்புகளினால் அணிகலன் செய்யப் பயன்படுத்தப்படுகின்றன. அரிதாகக் கிடைப்பதால் அதன் பண்பினால் இரத்தினக்கல் பெறுமதிமிக்கதாகக் காணப்படுகின்றது. அணிகலனுக்கு அப்பால் இவை தொல்பழங்காலம் முதல் 19 ஆம் நூற்றாண்டு வரை விலை மதிப்பு மிக்க செதுக்கல் வேலைகளுக்கும் கலைப் பொருட்களுக்கும் பயன்படுத்தப்படுகின்றன.

## குறிப்புகள்

பகுப்பு:இரத்தினக் கற்கள்
ஜெரோம்

**புனித எரோணிமுசு** (சுமார். 347 – 30 செப்டம்பர் 420; (*புனித ஜெரோம்*) (; ) என்பவர் உரோமைப் பேரரசில் வாழ்ந்த கிறித்தவ குருவும், இறையியல்லாளரும், வரலாற்றாசிரியரும் ஆவார். இவர் திருச்சபையின் மறைவல்லுநர்களுல் ஒருவர். இவரின் தந்தை யுசிபஸ்.

யுகோஸ்லாவியாவைச் சேர்ந்த டால்மேஷியாவில் நான்காம் நூற்றாண்டின் மத்தியில் பிறந்த இவர், ரோமையில் படித்து பின்னர் இன்னும் அதிகம் படிக்க வேண்டும் என்ற ஆர்வத்தில் பல நாடுகளுக்குச் சென்றார். லத்தின், கிரேக்கம், எபிரேயம் ஆகிய மொழிகளில் புலமை அடைந்த இவர், தனது 39 வது வயதில் குருப்பட்டம் பெற்றார். பல ஆண்டுகள் பல்வேறு இடங்களில் பணி புரிந்து, இறுதியாக பாலஸ்தீனம் அடைந்தார். அங்கு 5 ஆண்டுகள் பாலைவனத்தில் வாழ்ந்தார். இவர் இலத்தீனில் விவிலியத்தை மொழிபெயர்த்ததற்காக பெரிதும் அறியப்படுகின்றார். விவிலியத்தை எபிரேயம், அரமேயிக் ஆகிய மொழிகளிலிருந்து நேரடியாக இலத்தீனுக்கு மொழி பெயர்த்தார். இந்த மொழிபெயர்ப்பு வுல்காத்தா (அதாவது, சாதாரணமாக பயன்படுத்துவது) என்று அறியப்படுகின்றது. இந்த மொழிபெயர்ப்பை ட்ரென்ட் பொதுச்சங்கம் கத்தோலிக்க திருச்சபையின் அதிகாரப்பூர்வமான மொழிபெயர்ப்பு என அறிவித்தது.

இவர் பெத்லகேமுக்கு அருகில் 30 செப்டம்பர் 420இல் இறந்தார் என்பர். இவர் முதலில் பெத்லகேமில் அடக்கம் செய்யப்பட்டாலும் பின்னர் இவரின் திருப்பண்டங்கள், உரோமையில் உள்ள புனித மரியா பேராலயத்துக்கு எடுத்து வரப்பட்டு அங்கு அடக்கம் செய்யப்பட்டது.

இவர் கத்தோலிக்க திருச்சபை மற்றும் கிழக்கு மரபுவழி திருச்சபைகளில் புனிதராக மதிக்கப்படுகின்றார். இவர் நூல்நிலைய கண்காணிப்பாளர்களின் பாதுகாவலர் எனக் கருதப்படுகிறார்.

## குறிப்புகள்


பகுப்பு:விவிலிய மொழிபெயர்ப்பாளர்கள்
பகுப்பு:கத்தோலிக்க இறையியலாளர்கள்
பகுப்பு:கிறித்தவ இறையியலாளர்கள்
பகுப்பு:திருச்சபைத் தந்தையர்கள்
பகுப்பு:கத்தோலிக்க மறைவல்லுநர்கள்
பகுப்பு:347 பிறப்புகள்
பகுப்பு:420 இறப்புகள்
தூய வளனார் கல்லூரி, திருச்சி

**தூய வளனார் கல்லூரி** (*St. Joseph's College*), இயேசு சபையினரால், திருச்சிராப்பள்ளியில் 1844 ஆம் ஆண்டு துவக்கப்பட்டது மற்றும் இந்தியாவின் மிகவும் மதிப்புமிக்க நிறுவனங்களில் ஒன்றாகக் கருதப்படுகிறது.  2016 ஆம் ஆண்டு, இந்திய அரசால் "சிறப்பு பாரம்பரிய நிதி" (Special Heritage Status) வழங்கப்பட்ட இந்தியாவின் பன்னிரண்டு கல்லூரிகளில் இதுவும் ஒன்றாகும்.

## அமைவிடம்
தூய வளனார் கல்லூரி (புனித சூசையப்பர் கல்லூரி) திருச்சிராப்பள்ளி மாநகரில் உள்ள தன்னாட்சி பெற்ற கல்லூரிகளில் ஒன்றாகும். இக்கல்லூரி கலை, அறிவியல் மற்றும் வணிகவியல் துறைகளில் இளங்கலை, முதுகலைக் கல்வி பட்டப்படிப்புகளை வழங்குகிறது. சென்னைப் பல்கலைக்கழகத்தின் கீழ் இயங்கிய இக்கல்லூரி 1982 இல் பாரதிதாசன் பல்கலைக்கழகம் உருவாக்கப்பட்ட போது அதனுடன் இணைக்கப்பட்டது. பின்னர் தன்னாட்சி அந்தஸ்து பெற்றது. இக்கலூரி வளாகத்தில் அருள்தந்தை நியூட்டன் அருங்காட்சியகம் உள்ளது.

## துறைகள்
* தமிழ்
* அரபி
* ஆங்கிலம்
* இந்தி
* உருது
* பிரெஞ்சு
* தாவரவியல்
* வேதியியல்
* வர்த்தகம்
* கணினி அறிவியல்
* பொருளியல்
* வரலாறு
* கணிதம்
* இயற்பியல்
* விலங்கியல்
* மின்னணுவியல்

மேலும் பல்வேறு துறைகளில் பட்டப்படிப்பு மற்றும் பட்ட மேற்படிப்புகள் பயிற்றுவிக்கப்படுகின்றன.

## படித்த பிரபலங்கள்

## வரலாற்று மைல் கற்கள்

## வெளியிணைப்புகள்
*தூய வளனார் கல்லூரி இணையதளம்

பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
பகுப்பு:இயேசு சபையின் கல்வி நிறுவனங்கள்‎
பகுப்பு:திருச்சிராப்பள்ளி மாவட்டத்திலுள்ள தனியார் கலைக் கல்லூரிகள்
பகுப்பு:பாரதிதாசன் பல்கலைக்கழக இணைவுக்கல்லூரிகள்
வ.உ. சிதம்பரனார் துறைமுக ஆணையம்

**வ. உ. சிதம்பரனார் துறைமுக ஆணையம்** (*V.O. Chidambaranar Port Authority*) முன்னதாக **தூத்துக்குடி துறைமுகம்**  இந்தியாவின் 13 முதன்மைத் துறைமுகங்களில் ஒன்றாகும். 2011 ஆம் வருடம் கப்பலோட்டிய தமிழர் வ. உ. சிதம்பரம்பிள்ளை நினைவாக அவரது பெயர் சூட்டப்பட்டது. தமிழ்நாட்டின் தூத்துக்குடி நகரில் அமைந்துள்ள இந்தக் கடலோரச் செயற்கைத் துறைமுகம் 1974ஆம் ஆண்டு சூலை 11 இல் முதன்மைத் துறைமுகமாக அறிவிக்கப்பட்டது. தமிழ்நாட்டின் இரண்டாவது பெரும் துறைமுகமாகவும் கொள்கலன் முனையங்களில் கொச்சி, சவகர்லால் நேரு துறைமுகம், மும்பை மற்றும் சென்னைத் துறைமுகங்களுக்கு அடுத்ததாக இந்தியாவின் நான்காவது மிகப்பெரும் துறைமுகமாகவும் விளங்குகிறது.  2008ஆம் ஆண்டில் ஏப்ரல் 1 முதல் செப்டம்பர் 13 வரை 10 மில்லியன் டன்களுக்கும் கூடுதலாக சரக்குகளை மேலாண்டுள்ளது. இத்துறைமுகத்திலிருந்து ஐக்கிய அமெரிக்கா, சீனா, ஐரோப்பா, இலங்கை மற்றும் நடுநிலக் கடல் நாடுகளுக்கு ஏற்றுமதி/இறக்குமதி நடைபெறுகிறது.

பொ.ஊ. 7 - 9 மற்றும் பொ.ஊ. 10 - 12 காலகட்டங்களில் பாண்டிய மற்றும் சோழ மன்னர்களின் பயன்பாட்டில்  இயற்கைத் துறைமுகமாக இருந்ததாகக் கூறப்படுகிறது.

## வரலாறு

தூத்துக்குடி பல நூற்றாண்டுகளாகவே முத்து வளர்ப்பிற்கும் கடல்சார் வணிகத்திற்கும் பெயர்பெற்றிருந்தது. மிகுந்த வளமிக்க  பின்னிலத்தையும் இயற்கைத் துறைமுகத்தையும் கொண்டிருந்த  இங்கு துவக்கத்தில் மர தூண் துறைகளும் பின்னர் திருகாணி தூண் துறைகளும்  கட்டப்பட்டன. தொடர்ந்து இணைப்பு ஏற்பட்டபின்னர் துறைமுக மேம்பாட்டுப் பணிகள் முனைப்பாகத் தொடங்கின. 1868ஆம் ஆண்டில் தூத்துக்குடி ஓர் நங்கூரம் பாய்ச்சி கப்பல்கள் நடுக்கடலில் இருக்க படகுகள் மூலம் நிலத்துடன் தொடர்பு கொண்ட நங்கூரத் துறைமுகமாக அறிவிக்கப்பட்டது. அன்று முதலே பல மேம்பாட்டுப் பணிகள் தொடர்ந்து மேற்கொள்ளப்பட்டு வந்தன. 

இங்கு பெருகி வரும் போக்குவரத்தைக் கருத்தில் கொண்டு இந்திய அரசு அனைத்து வானிலைகளிலும் இயங்கக்கூடியத் துறைமுகம் அமைக்கத் திட்டமிட்டது. புதியதாகக் கட்டப்பட்ட தூத்துக்குடித் துறைமுகம் 1974ஆம் ஆண்டு சூலை 11 அன்று  இந்தியாவின் பத்தாவது முதன்மைத் துறைமுகமாக திறக்கப்பட்டது. 1979ஆம் ஆண்டில் அதுவரை இயங்கிய தூத்துக்குடி சிறு  துறைமுகமும் புதியதாகக் கட்டப்பட்ட பெரிய  துறைமுகமும் இணைக்கப்பட்டு  தூத்துக்குடி துறைமுக பொறுப்புக் கழகத்தின் நிர்வாகத்தில் வந்தன.

## சர்வதேச சேவை
* தென் இந்தியாவிலிருந்து அமெரிக்காவிற்கு நேரடி சேவை வழங்கும் ஒரே துறைமுகம் தூத்துக்குடி ஆகும். போக்குவரத்து நேரம் 22 நாட்கள்.
* தூத்துக்குடி துறைமுகம் ஐரோப்பா (போக்குவரத்து நேரம் 17 நாட்கள்) சீனா (போக்குவரத்து நேரம் 10 நாட்கள்) மற்றும் செங்கடல் (போக்குவரத்து நேரம் 8 நாட்கள்) ஆகியவற்றுக்கு நேரடி வாரந்திர போக்குவரத்து சேவை வழங்குகிறது.

## சான்றுகோள்கள்

.

பகுப்பு:கொள்கலன் முனையங்கள்
பகுப்பு:தமிழ்நாட்டுத் துறைமுகங்கள்
பகுப்பு:தூத்துக்குடி
பகுப்பு:இந்தியத் துறைமுகங்கள்
சி. தண்டாயுதபாணி

**சிங்காரவேலு தண்டாயுதபாணி** (*Singaravelu Thandayuthapani*, பிறப்பு: 7 ஆகத்து 1950) இலங்கைத் தமிழ் அரசியல்வாதியும், ஆசிரியரும் ஆவார். இவர் கிழக்கு மாகாண கல்வி அமைச்சராகப் பதவியில் உள்ளார்.

## வாழ்க்கைச் சுருக்கம்
தண்டாயுதபாணி திருகோணமலை கோணேஸ்வரா இந்துக்கல்லூரியில் கல்வி கற்றவர். பொருளியலில் பட்டம் பெற்ற பின்னர் பலாலி ஆசிரியர் பயிற்சிக் கல்லூரியில் சேர்ந்து ஆசிரியப் பயிற்சி பெற்றார்.

## பணி
தண்டாயுதபாணி பாடசாலை அதிபராகவிருந்து பின்னர் கல்வித்துறைப் பணிப்பாளரானார். கிழக்கு மாகாணத்துக்கான காணி, காணி அபிவிருத்தி, கல்வி, கலாசார அமைச்சின் செயலாளராக 2010 முதல் 2011 ஆம் ஆண்டு வரை பணியாற்றினார்.

## அரசியலில்
2012 இல் இடம்பெற்ற மாகாணசபைக்கான தேர்தல்களில் தமிழ்த் தேசியக் கூட்டமைப்பின் வேட்பாளராக திருகோணமலை தேர்தல் மாவட்டத்தில் போட்டியிட்டு கிழக்கு மாகாணசபை உறுப்பினராகத் தேர்ந்தெடுக்கப்பட்டார். 2012 செப்டம்பர் 28 இல் இவரை மாகாணசபையின் எதிர்க்கட்சித் தலைவராக தமிழ்த் தேசியக் கூட்டமைப்பு ஏகமனதாகத் தேர்ந்தெடுத்தது. தண்டாயுதபாணியும் அவருடன் தேர்ந்தெடுக்கப்பட்ட ஏனைய 10 கூட்டமைப்பு உறுப்பினர்களும் 2012 செப்டம்பர் 28 இல் கூட்டமைப்புத் தலைவரும் நாடாளுமன்ற உறுபினருமான இரா. சம்பந்தன் முன்னிலையில் பதவிப் பிரமாணம் செய்து கொண்டனர்.

சி. தண்டாயுதபாணி 2014 ஆகத்து 28 அன்று இலங்கைத் தமிழரசுக் கட்சியின் திருகோணமலை மாவட்டக் கிளையின் தலைவராகத் தேர்ந்தெடுக்கப்பட்டார்.

2015 அரசுத்தலைவர் தேர்தலின் பின்னர் கிழக்கு மாகாணத்தில் அனைத்துக் கட்சி தேசிய மாகாண அரசு உருவாக்கப்பட்டது. தண்டாயுதபாணி கிழக்கு மாகாணக் கல்வி அமைச்சராக ஆளுனர் ஒஸ்டின் பெர்னாண்டோ முன்னிலையில் 2015 மார்ச் 3 அன்று பதவியேற்றார்.

## மேற்கோள்கள்

பகுப்பு:1950 பிறப்புகள்
பகுப்பு:கிழக்கு மாகாண சபை உறுப்பினர்கள்
பகுப்பு:திருகோணமலை மாவட்ட நபர்கள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:இலங்கைத் தமிழ் ஆசிரியர்கள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:வாழும் மக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கை மாகாண சபை அமைச்சர்கள்
ஏ. வி. சி. கல்லூரி

**ஏ. வி. சி. கல்லூரி** அல்லது **அன்பநாதபுரம் வகையறா அறக்கட்டளைக் கல்லூரி** (*A. V. C. College*) மயிலாடுதுறையில் 1955ஆம் ஆண்டு துவக்கப்பட்டது. கல்லூரி தொடங்கும் போது சென்னை பல்கலைக்கழகத்துடன் இணைவுப்பெற்று பின்னர் 1983ஆம் ஆண்டு பாரதிதாசன் பல்கலைக்கழகத்தோடு இணைக்கப்பெற்றது. 1980-81-இல் இக்கல்லூரி தனது வெள்ளிவிழாவையும் 2005-06-இல் பொன்விழாவையும் கொண்டாடியது. 1987-இல் இக்கல்லூரிக்கு தன்னாட்சி நிலை கிடைத்தது.

## ஆதாரங்கள்


## வெளி இணைப்புகள்
*A.V.C. College Website 
*A.V.C College of Engineering Website
*A.V.C College of Engineering Students Chatting Website 
*A.V.C College of Engineering MCA Students Mail Website

பகுப்பு:மயிலாடுதுறை மாவட்டத்திலுள்ள தனியார் கலைக் கல்லூரிகள்
பகுப்பு:பாரதிதாசன் பல்கலைக்கழக இணைவுக்கல்லூரிகள்
ப. மோகன்

**ப. மோகன்** (*P. Mohan*) சங்கராபுரம் தொகுதியின் சட்டமன்ற உறுப்பினராக 2011ம் ஆண்டு நடந்த தேர்தலில் அதிமுக சார்பாக வெற்றி பெற்றவர் ஆவார். அதிமுக கட்சி தொடங்கியதிலிருந்து இவர் அதன் உறுப்பினராக உள்ளார். இவருக்கு மல்லிகா என்ற மனைவியும் ஒரு மகனும் மகளும் உள்ளனர். 1996, 2006ம் ஆண்டுகளில் சின்னசேலத்தில் போட்டியிட்டு தோற்றார். 2001ம் ஆண்டு சின்னசேலம் சட்டமன்றத் தொகுதியில் போட்டியிட்டு வெற்றி பெற்றார். அண்ணாமலை பல்கலைக்கழக பேரவை உறுப்பினராக இருந்துள்ளார். 2003ம் ஆண்டு முதல் 2005ம் ஆண்டு வரை இவர் வனம் மற்றும் சுற்றுச்சூழல் அமைச்சராகவும், பின்னர் கூட்டுறவு மற்றும் வனத் துறை அமைச்சராகவும் இருந்துள்ளார். 2012 அக்டோபர் அன்று **ஊரகத் தொழில்கள்** துறை அமைச்சராக பொறுப்பேற்றுள்ளார்.

## உசாத்துணை
* மோகன் வாழ்க்கை மற்றும் அமைச்சர்

பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
தலைக்கோல்

**தலைக்கோல்** என்பது அரசன் கையில் வைத்திருக்கும் செங்கோல் போன்றதொரு கோல். சிலப்பதிகாரக் காலத்துச் சோழ வேந்தன் இதனை ஆடல் பாடல்களில் சிறந்து விளங்கிய மாதவிக்கு வழங்கிச் சிறப்பு செய்தான்.    இதனை வழங்கியவன் கரிகாலன் என அறிஞர்கள் கருதுகின்றனர். 

தலைக்கோலானது ஏழுசாண் நீளமுள்ள மூங்கிலினால் அமைந்த கோலாகும். இம் மூங்கில் கழியின் கணுக்கள்தோறும் நவரத்தினங்கள் இழைக்கப்பட்டு இடையிடையே பொற்கட்டு இடப்பட்டிருக்கும். இத்தலைக்கோலுக்கு அரண்மனையிலும் ஆடல் அரங்கத்திலும் தனியிடம் தரப்படும். போர்க்களத்திலே தோற்ற அரசனுடைய வெண்கொற்றக் குடையின் காம்பைக் கொண்டுவந்து அதனால் தலைக்கோல் அமைப்பதும் உண்டு.

## தொன்மம்
இந்திரன் மகன் சயந்தன். இவன் அகத்தியர் சாபத்தால் மூங்கிலாக மாறினான். சோழன் அதனை வெட்டித் 'தலைக்கோல்' செய்துகொண்ட பின்னர் அவன் சாபத்திலிருந்து விடுதலை பெற்றான். 
* **காண்க** - பண்டைய தமிழர் விருதுகள்
## மேற்கோள்கள்

பகுப்பு:தமிழர் கலை நிகழ்வுகள்
பகுப்பு:சங்ககால விருதுகள்
ஓரவை முறைமை

அரசாங்கம் ஒன்றில், **ஓரவை முறைமை** (*unicameralism*) என்பது ஒரு சட்டவாக்க அவையை மட்டும் கொண்ட நாடாளுமன்ற முறைமையைக் குறிக்கிறது. இந்த ஓரவை முறைமை பொதுவாக சிறிய அல்லது ஒரு சீரான ஒற்றையாட்சி நாடுகளில் நடைமுறையில் உள்ளது. இரண்டாவது சட்டவாக்க அவை இவ்வாறான நாடுகளுக்குத் தேவையற்றது எனக் கருதப்படுகிறது.

## கோட்பாடு
சமூகம் ஒன்றின் பல்வேறு சமூகங்களினதும் எதிர்பார்ப்புகளைக் கவனத்தில் கொண்டு ஒன்றுக்கு மேற்பட்ட சட்டவாக்க அவைகள் சில நாடுகளில் ஏற்படுத்தப்பட்டன. இதன் மூலம் வேறுபட்ட சமூகங்களின் பிரதிநிதிகள் (ஐக்கிய இராச்சியத்தின் நாடாளுமன்றம், பிரான்சு போன்றவை), இனங்கள் மற்றும் பிராந்தியங்களின் பிரதிநிதிகள், அல்லது கூட்டாட்சி ஒன்றின் துணைக்கட்சிகளின் பிரதிநிதிகள் இவ்வவைகளைப் பிரதிநிதித்துவப்படுத்தினர். இவ்வாறான பிரதிநிதித்துவம் முக்கியமல்லாமல் போகும் நாடுகளில் ஓரவை ஆட்சி முறை நடைமுறையில் உள்ளது. இலங்கை, நியூசிலாந்து, டென்மார்க் போன்ற நாடுகளில் இரண்டாவது சட்டவாக்க அவையான மேலவை அகற்றப்பட்டது. சுவீடன் போன்ற நாடுகளில் இரண்டு அவைகள் இணைக்கப்படு ஓரவை ஆனது. வேறும் சில நாடுகளில் ஓரவை முறையே எப்போதும் இருந்து வந்துள்ளது.

பொதுவாக, சீன மக்கள் குடியரசு, கியூபா போன்ற பொதுவுடைமை நாடுகளில் ஓரவை முறையே நடைமுறையில் உள்ளது. இதே போல் முன்னாள் பொதுவுடைமை நாடுகளான உக்ரைன், மல்தோவா, செர்பியா போன்றவை ஓரவை முறையிலேயே தொடர்ந்து இயங்குகின்றன. அதே வேளையில், உருசியா, போலந்து போன்றவை கம்யூனிசத்தின் வீழ்ச்சியின் பின்னர் ஈரவை முறையைத் தேர்ந்தெடுத்தன. சோசலிசக் கண்ணோட்டத்தின் படி மேலவை முறை பழமைவாத அடிப்படையிலானது எனக் கருதப்படுகிறது. இவற்றில் சமூகத்தின் மேல் வகுப்பினரின் விருப்புகளையே இவை நிறைவேற்றுவதாக சோசலிசவாதிகள் கருதுகின்றனர்.

ஓரவை முறையில் சட்டவாக்கம் மிகவும் செயல்திறன் மிக்கதாக உள்ளது இம்முறையின் நன்மையாகும். இங்கு சட்டவாக்க நடைமுறை மிகவும் எளிமையானது. சட்ட முடக்கம் இம்முறையில் ஏற்பட மாட்டாது. இம்முறையில் செலவீனம் மிகவும் குறைவு என்பதாக இதன் ஆதரவாளர்கள் கருத்கின்றனர். இம்முறை மூலம் பெரும்பான்மையினத்தின் ஆதிக்கம் அதிகமாக இருப்பது இதன் முக்கிய குறைபாடு ஆகும், குறிப்பாக நாடாளுமன்ற முறைகளில் நாடாளுமன்றப் பெரும்பான்மையினரே செயலாட்சியிலும் பெரும்பான்மையாக இருப்பது. சமூகத்தின் சில முக்கிய பகுதிகளைச் சேர்ந்தவர்களின் பங்களிப்பு இவ்வாட்சி முறையில் குறைவாக உள்ளமையும் இதன் முக்கிய குறைபாடாகும்.

## இவற்றையும் பார்க்க
*ஈரவை முறைமை

## மேற்கோள்கள்

பகுப்பு:அரசாட்சி முறைமைகள்
அகில இலங்கை மக்கள் காங்கிரசு

**அகில இலங்கை மக்கள் காங்கிரசு** (*All Ceylon Makkal Congress*) என்பது இலங்கையின் இசுலாமிய சமூகத்தைப் பிரதிநித்தித்துவப் படுத்தும் ஓர் அரசியல் கட்சி ஆகும். இக்கட்சி சிறீலங்கா முஸ்லிம் காங்கிரசு கட்சியில் இருந்து 2004 ஆம் ஆண்டில் பிரிந்து ஆளும் ஐக்கிய மக்கள் சுதந்திரக் கூட்டணியில் இணைந்த நான்கு நாடாளுமன்ற உறுப்பினர்களால் 2008 ஆம் ஆண்டில் தனிக்கட்சியாக **அகில இலங்கை முஸ்லிம் காங்கிரஸ்** என்ற பெயரில் நிறுவப்பட்டது. பின்னர் இதன் பெயர் அகில இலங்கை மக்கள் காங்கிரஸ் என மாற்றப்பட்டது.

2010 அரசுத்தலைவர் தேர்தலில் மகிந்த ராசபக்சவை இக்கட்சி ஆதரித்தது. 2010 நாடாளுமன்றத் தேர்தலில் அரசுக் கூட்டணியில் போட்டியிட்டு மூன்று உறுப்பினர்களைப் பெற்றுக் கொண்டது. இக்கட்சியின் தற்போதைய நாடாளுமன்ற உறுப்பினர்கள் வன்னி மாவட்டத்தில் வெற்றி பெற்ற கட்சித் தலைவர் ரிசாத் பதியுத்தீன், உனைசு பாரூக், மட்டக்களப்பில் வெற்றி பெற்ற எம். எல். அலிம் முகமது இஸ்புல்லா ஆகியோராவர். இவர்களில் பதியுதீன், இஸ்புல்லா ஆகியோர் அமைச்சரவை உறுப்பினர்களும் ஆவர்.

## மேற்கோள்கள்

## வெளியிணைப்புகள்
:இலங்கையில் உள்ள முஸ்லிம் கட்சிகள்

பகுப்பு:இலங்கை அரசியல் கட்சிகள்
பகுப்பு:2005இல் நிறுவப்பட்ட அரசியல் கட்சிகள்
முதலாம் அனஸ்தாசியுஸ் (திருத்தந்தை)

**திருத்தந்தை முதலாம் அனஸ்தாசியுஸ்** (*Pope Anastasius I*) கத்தோலிக்க திருச்சபையில் உரோமை ஆயராகவும் திருத்தந்தையாகவும்  நவம்பர் 27, 399 முதல் திசம்பர் 19, 401 வரை ஆட்சிசெய்தார். இவர் கத்தோலிக்க திருச்சபையின் 39ஆம் திருத்தந்தை ஆவார்.

## வரலாற்றுக் குறிப்புகள்

திருத்தந்தை முதலாம் அனஸ்தாசியுஸ் திருச்சபையின் தலைமைப் பதவியை ஏற்பதற்கு முன் திருத்தந்தையாக இருந்தவர் சிரீசியஸ் ஆவார். அனஸ்தாசியுஸ் திருத்தந்தையாகத் தேர்ந்தெடுக்கப்படுமுன் அவருக்கு ஒரு மகன் இருந்தார். அவர் அனஸ்தாசியுசின் சாவுக்குப் பின் திருத்தந்தையாகத் தேர்ந்தெடுக்கப்பட்டு, முதலாம் இன்னசெண்ட் என்னும் பெயரைச் சூடிக்கொண்டார்.

## இறையியலார் ஓரிஜென் கண்டனம் செய்யப்படுதல்

திருத்தந்தை முதலாம் அனஸ்தாசியுஸ் வரலாற்று முக்கியத்துவம் பெறுவதற்கு ஒரு காரணம் அவர் கி.பி. 2-3 நூற்றாண்டுக் காலத்தில் வாழ்ந்த ஓரிஜென் என்னும் தலைசிறந்த இறையியலார் கிரேக்கத்தில் எழுதிய இறையியல் நூல் இலத்தீனில் மொழிபெயர்க்கப்பட்டதும் அது தப்பறையான கொள்கைகளை உள்ளடக்கியதாகக் கருதப்பட்டதால் அவரைக் கண்டனம் செய்தது ஆகும்.

## தவறான கொள்கைகள் கண்டிக்கப்படல்

முதலாம் அனஸ்தாசியுஸ் காலத்தில் கிறித்தவ மதம் துன்புறுத்தப்பட்ட பின்னணியில் தம் மதத்தை மறுத்து உரோமை அரசனுக்குப் பணிந்த கிறித்தவர்கள் தங்கள் தவற்றினை ஏற்று மீண்டும் கிறித்தவத்துக்குத் திரும்ப விரும்பினார்கள். அவர்கள் மீண்டும் ஏற்பது குறித்தும், அவர்களுக்கு மீண்டும் திருமுழுக்கு அளிக்க வேண்டுமா வேண்டாமா என்பது குறித்தும் சர்ச்சை தொடர்ந்து நிகழ்ந்தது. டொனாட்டியக் கொள்கை, அவர்களுக்கு மறு-திருமுழுக்கு அளிக்க வேண்டும் என்று வாதாடியது. அவர்களை மீண்டும் சபையில் ஏற்பது குறித்த நிபந்தனைகளைத் தளர்த்த வேண்டும் என்று ஆப்பிரிக்க ஆயர்கள் சிலர் கேட்டனர். அதற்கு, திருத்தந்தை அத்தனாசியுஸ் கார்த்தேஜ் சங்கத்திற்கு (401) எழுதிய கடிதத்தில் பதில் அளித்தார்.
 
## திருத்தந்தையின் ஆதரவாளர்கள்

முதலாம் அனஸ்தாசியுசுக்கு ஆதரவு அளித்தவர்களுள் புனித ஜெரோம், புனித நோலா பவுலீனுஸ் ஆகியோர் முக்கியமானவர்கள். அவ்விருவரும் அனஸ்தாசியுசுக்கு முன் திருத்தந்தையாக இருந்த சிரீசியசின் செயல்பாடுகளை விமர்சித்திருந்தனர் என்பது குறிப்பிடத்தக்கது.

தொடக்க கால மேலைத் திருச்சபையின் தலைசிறந்த இறையியலராகக் கருதப்படும் புனித அகுஸ்தீன் (354-430) திருத்தந்தை அனஸ்தாசியுஸ் தப்பறைக் கொள்கைகளைக் கடிந்துகொண்டதைப் பாராட்டியுள்ளார். மேலும் அவர் அனஸ்தாசியுசின் நண்பராகவும் திகழ்ந்தார்.

## இறப்பும் திருவிழாவும்

முதலாம் அத்தனாசியுஸ் 401, திசம்பர் 19ஆம் நாள் இறந்தார். அவரது உடல் உரோமையில் போர்த்துவேன்சிசு சாலையில் அமைந்த போன்ந்தியன் கல்லறைத் தோட்டத்தில் அடக்கம் செய்யப்பட்டது.

அவரது திருவிழா திசம்பர் 19ஆம் நாள் கொண்டாடப்படுகிறது.

## மேற்கோள்கள்


* Duff, Eamon. *Saints and Sinners: A History of the Popes*, Yale University Press, 2001, pp.&nbsp;30–32. 
* 

## வெளி இணைப்புகள்
 
*Opera Omnia by Migne Patrologia Latina

பகுப்பு:திருத்தந்தையர்கள்
பகுப்பு:இத்தாலிய திருத்தந்தையர்கள்
பகுப்பு:இத்தாலியர்
பகுப்பு:கிறித்தவப் புனிதர்கள்
பகுப்பு:401 இறப்புகள்
இக் நோபல் பரிசு

[right|thumb|200px|உயிருள்ள [தவளையை காந்தப்புலங் கொண்டு அந்தரத்தில் உயர்த்திய சோதனைக்காக ஆண்ட்றீ ஜிம் இக்நோபல் பரிசு பெற்றார்.]]
**இக் நோபல் பரிசு***(Ig Nobel Prizes)* என்பது நோபல் பரிசுகளைப் போலவே வழங்கப்படும் ஒன்று. ஒவ்வோர் ஆண்டும் அக்டோபர் மாதத் தொடக்கத்தில் பத்து நபர்களுக்கு இப்பரிசு வழங்கப்படும். முதலில் மக்களைச் சிரிக்க வைத்துப் பிறகு சிந்திக்க வைப்போரைத் தெரிவு செய்வது இப்பரிசின் கொள்கை. பரிசளிப்பு விழா ஹார்வர்டு பல்கலைக்கழகத்தில் நடைபெறும். பரிசளிப்போரில் உண்மையான நோபல் பரிசு பெற்றோரும் அடங்கியிருப்பர். 

1991 ஆம் ஆண்டு முதல் இப்பரிசுகள் வழங்கப்பட்டு வருகின்றன. ஆன்ட்றீ ஜிம் நோபல் பரிசு மற்றும் இக் நோபல் பரிசு இரண்டையும் பெற்றவர் ஆவார்.
## மேற்கோள்கள்

பகுப்பு:பரிசுகளும் விருதுகளும்
செங்கண்ணர் சம்புவரையர் (கதைமாந்தர்)

**செங்கண்ணர் சம்புவரையர்** கல்கி எழுதிய பொன்னியின் செல்வன் புதினத்தில் வருகின்ற சோழ நாட்டுப் பெருங்குடித் தலைவர்களில் ஒருவராவர். கடம்பூரை தலைநகராக கொண்டு ஆட்சி செய்யும் சிற்றரசராகவும், மணிமேகலை, கந்தன் மாறன் தந்தையாகவும் பொன்னியின் செல்வனில் வருகிறார்.

## கதைமாந்தர் இயல்பு
கடம்பூர் மாளிகைக்கு வந்தியத் தேவன் வந்து கலகம் செய்து உள்நுழைகிறான். அந்த சப்தம் கேட்டு செங்கண்ணர் மாளிகை மேலிருந்து பார்க்கிறார். தன் மகன் கந்தன் மாறனை என்ன பிரட்சனை என்று பார்க்க சொல்கிறார். வந்திருப்பது தன் நண்பன் வந்தியத்தேவன் என்று செங்கண்ணரிடம் அறிமுகம் செய்கிறான் கந்தன் மாறன். ரகசிய கூட்டம் நடக்கும் நேரத்தில் வந்தியத் தேவன் வராதிருந்திருக்கலாம் என்று எண்ணுகிறார் செங்கண்ணர். அத்துடன் வந்தியத் தேவனை விரைவாக உறங்கவும் சொல்கிறார். 

சுந்தர சோழருக்குப் பிறகு மதுராந்தகனை மன்னாக்க நினைக்கும் சிற்றரசர்களில் செங்கண்ணர் சம்புவரையரும் ஒருவர். தன்னுடைய மகளான மணிமேகலையையும் மதுராந்தகனுக்கு திருமணம் செய்விக்க எண்ணுகிறார். ஆனால் மதுராந்தகனை மணிமேகலைக்கு பிடிக்காத காரணத்தினால் ஆதித்த கரிகாலனை திருமணம் செய்விக்கலாம் என்று தன் மனதினை மாற்றிக் கொள்கிறார்.

## இவற்றையும் பார்க்கவும்
* சுந்தர சோழர்

பகுப்பு:பொன்னியின் செல்வன் கதை மாந்தர்கள்
வேலூர் வானூர்தி நிலையம்

**வேலூர் வானூர்தி நிலையம் ** (*Vellore Airport*,  தமிழ்நாட்டின் வேலூர் நகரத்திற்கு மேற்கே 5 கிலோமீட்டர் தொலைவில் அமைந்துள்ள ஓர் வானூர்தித் தடமாகும். 51.5 ஏக்கர்களில் (208,000 சதுர மீட்டர்கள்) அமைந்துள்ள இந்த வானூர்தித் தடம்  *மதராசு பிளையிங் கிளப்*பின் பயிற்சி விமானிகளுக்காக சூலை 2006இல் மீண்டும் செயலாக்கத்திற்கு வந்தது. சென்னை வானூர்தி நிலையத்தில் வணிக வான்வழித் தடங்களின் பெருக்கத்தால் அங்கு இயங்கி வந்த கிளப்பின் செயல்பாடு  மார்ச்சு 2011இல் நிறுத்தப்பட்டது.  இதற்கு மாற்றாக இங்கு முனையக் கட்டிடங்கள் கட்டித் தர தமிழ்நாடு அரசு முன்வந்தது. 2009ஆம் ஆண்டிற்குள் 45 இருக்கைகள் கொண்ட ஏடிஆர் வானூர்திகள் இயங்கும் வண்ணம் இவற்றைக் கட்டி முடிக்கத் திட்டமிடப்பட்டது.   இந்திய வானூர்தி நிலையங்கள் ஆணையத்தின்  (AAI) தென் மண்டல "முடங்கிய வான்நிலையங்களின் மீள்செயலாக்கத் திட்டத்தில்" வேலூர் சேர்க்கப்பட்டுள்ளது.

## வான்வழிச் சேவைகளும் சேரிடங்களும்
தற்போது யாதொரு வணிகச் சேவையும் இங்கிருந்து இயங்கவில்லை.

## சிரீ இராசீவ் காந்தி வான்வழி அறிவியல் கழகம் மற்றும் விமானிகள் பயிற்சி அகாதமி

வேலூர் வானூர்தி நிலையத்தின் விரிவாக்கத் திட்டத்தின் அங்கமாக அரசு  சிரீ இராசீவ் காந்தி வான்வழி அறிவியல் கழகம் மற்றும் விமானிகள் பயிற்சி அகாதமியை இங்கு நிறுவ உள்ளது. தமிழ்நாடு தொழில் மேம்பாட்டுக் கழகம் இந்திய வானூர்தி நிலையங்கள் ஆணையத்தின் ஒத்துழைப்புடன் இதற்கானப் பணியை மேற்கொள்ளும்.

## சான்றுகோள்கள்


## வெளி இணைப்புகள்
*

பகுப்பு:தமிழ்நாட்டு வானூர்தி நிலையங்கள்
பகுப்பு:வேலூர்
சிவத்தையாபுரம்

**சிவத்தையாபுரம்** என்பது தூத்துக்குடி மாவட்டத்திலுள்ள சாயர்புரம் தேர்வுநிலைப் பேருராட்சிக்கு உட்பட்ட ஒரு பகுதியாகும்.

இந்த ஊர் தூத்துக்குடியிலிருந்து 20 கிலோ மீட்டர் தொலைவில் தூத்துக்குடி வானூர்தி நிலையத்திற்கு ஐந்து கிலோ மீட்டர் தொலைவிலுள்ள ஒரு ஊராகும். சுமார் 5000 க்கும் அதிகமான மக்கள் தொகையைக் கொண்ட இவ்வூர் வாழ்கின்ற மக்கள் இந்து மற்றும் கிறித்தவ சமயத்தைப் பின்பற்றுகின்றனர்..

## வழிபாட்டுத் தலங்கள்

### இந்து சமயக் கோயில்கள்

*அருள்தரும் ஆனந்த விநாயகர் திருக்கோவில் 
*அருள்தரும் வித்யா கணபதி திருக்கோவில் 
*அருள்தரும் முத்துமாலை அம்மன் திருக்கோவில் 
*அருள்தரும்  நாராயண சுவாமி திருக்கோவில்
*அருள்மிகு பத்திரகாளி அம்மன் திருக்கோவில்
*அருள்மிகு பிரம்மசக்தி அம்மன் திருக்கோவில்
*அருள்மிகு கிழக்குசாமி திருக்கோவில்

### கிறித்தவ சமயக் கோயில்கள்
*தெய்வீக உயிர்த்தெழுதலின் ஆலயம் (தென்னிந்திய திருச்சபை)
*புனித சுவாமிநாதர் ஆலயம் (ரோமன் கத்தோலிக்கப் பிரிவு)

## பள்ளிகள்
*அருள்மிகு முத்துமாலை அம்மன் இந்து துவக்கப்பள்ளி 
*டி.டி.டி.ஏ (T.D.T.A.) நடுநிலைப்பள்ளி
*ஆர்.சி நடுநிலைப்பள்ளி
*பாரத் ஆங்கிலப்பள்ளி
*நேசனல் ஆங்கிலப்பள்ளி
*அருள்மிகு முத்துமாலை அம்மன் இந்து ஆங்கிலப்பள்ளி
*அருள்மிகு முத்துமாலை அம்மன் இந்து மேல்நிலைப்பள்ளி

## மருத்துவமனைகள்
*அரசு ஆரம்ப சுகாதார நிலையம் 
*அரசு கால்நடை மருத்துவமனை  

## வங்கிகள்
*தமிழ்நாடு மெர்க்கண்டைல் வங்கி
*கிராமக் கூட்டுறவு வங்கி 
*பாண்டியன் கிராம வங்கி

## நூலகம்
*அரசுப் பொது நூலகம் 

## திருவிழாக்கள்
### இந்து சமயம்
*ஆடி மாதம் கடைசி செவ்வாய் அன்று நடைபெறும் முத்துமாலை அம்மன் கோவில் கொடைவிழா. (இத்திருவிழா சுற்று வட்டார கிராமங்களில் மிகவும் பிரசித்தி பெற்ற ஒன்று) 
*பங்குனி மாதம் கடைசி வெள்ளி அன்று நாராயண சுவாமி கோவில் கொடைவிழா 
*தை மாதம் அனைத்து கோவில்களின் வருஷாபிஷேக விழா 

10 நாட்கள் தசராத் திருவிழா, விநாயகர் சதுர்த்தி, கிருஷ்ண ஜெயந்தி, தமிழ் வருடப் பிறப்பு, மகா சிவராத்திரி, கார்த்திகை தீபத் திருவிழா, திருவிளக்கு பூஜை ஆகிய பண்டிகைகள் கொண்டாடப்படுகின்றன.

### கிறித்தவ சமயம்
*தெய்வீக உயிர்த்தெழுதலின் ஆலயப் பிரதிஷ்டை மற்றும் அசனப் பண்டிகை ஒவ்வொரு ஆண்டும் ஈஸ்டர் பண்டிகை அடுத்து வரும் புதன்கிழமை கொண்டாடப்படும்.

*புனித சுவாமிநாதர் ஆலயப் பிரதிஷ்டை

*கிறித்துமசு பண்டிகை, ஆங்கிலப் புத்தாண்டு, ஈஸ்டர், மற்றும் புனித வெள்ளி ஆகிய விழாக்களும் மத பேதமின்றி சிறப்பாக கொண்டாடப்பட்டு வருகிறது.

## தொழில்கள்
* இவ்வூரின் முக்கியத் தொழிலாக விவசாயம் உள்ளது. வாழை, தென்னை, நெல், மற்றும் உளுந்து போன்றவற்றை இவ்வூர் மக்கள் விவசாயம் செய்கிறார்கள். இங்கு உற்பத்தியாகும் வாழை, கேரளம் மற்றும் தமிழகத்தின் பிற பகுதிகளுக்கும் ஏற்றுமதி செய்யப்படுகிறது. 
* விவசாயம் மக்களின் முக்கியத் தொழிலாக உள்ளது.

## பேருந்து வசதி
சாயர்புரம் செல்லும் அனைத்துப் பேருந்துகளும் சிவத்தையாபுரம் செல்கின்றன. சாயர்புரம் வழியாக தூத்துக்குடி, திருச்செந்தூர், திருநெல்வேலி, நாகர்கோவில், மதுரை, கோயம்புத்தூர் மற்றும் சென்னை போன்ற நகரங்களுக்கும் தனியார் மற்றும் அரசுப் பேருந்துகள் இயங்குகின்றன.

சந்தை, தேரி, தோட்டக்காடு, செங்குட்டம், சாலை ஆகியன இவ்வூரில் வழங்கி வரும் சில இடக்குறிப்புகளாகும்.

## மேற்கோள்கள்

பகுப்பு:தூத்துக்குடி மாவட்டத்திலுள்ள கிராமங்கள்
இலங்கை புரட்சிகர சமசமாசக் கட்சி

**இலங்கை புரட்சிகர சமசமாசக் கட்சி** (*Lanka Sama Samaja Party (Revolutionary)*) என்பது துரொட்ஸ்கிய வாதத்தை அடிப்படையாகக் கொண்டு இயங்கிய இலங்கையின் ஓர் இடதுசாரி அரசியல் கட்சியாகும். 1964 ஆம் ஆண்டில் லங்கா சமசமாஜக் கட்சி நான்காம் அனைத்துலகத்தில் இருந்து வெளியேற்றப்பட்டதை அடுத்து இக்கட்சி ஆரம்பிக்கப்பட்டது. லங்கா சமசமாசக் கட்சி தேசிய அரசில் இணைவதை எதிர்த்த அக்கட்சியின் சில கடுமைவாதிகள் சிலர் நான்காம் அனைத்துலகத்துடன் நல்லுறவைப் பேண விரும்பியவர்களாய் புதிய கட்சியை ஆரம்பித்தனர். நான்காம் அனைத்துலகம் இக்கட்சியைத் தமது இலங்கைப் பிரதிநிதியாக அறிவித்தது.

புரட்சிகர சமசமாசக் கட்சியின் நிறுவனர்களில் லங்கா சமசமாசக் கட்சியின் 14 மத்திய குழு உறுப்பினர்களும், இரண்டு நாடாளுமன்ற உறுப்பினர்களான எட்மண்ட் சமரக்கொடி, மெரில் பெர்னாண்டோ ஆகியோரும் அடங்குவர். ஏனைய முக்கிய தலைவர்கள் வி. காராளசிங்கம், தொழிற்சங்கவாதி பாலா தம்பு ஆகியோர் ஆவர்.

உட்பூசல் காரணமாக புரட்சிகர சமசமாசக் கட்சி நாளடையில் உடைந்து போனது. 1964 திசம்பர் 3 இல் இக்கட்சியின் நாடாளுமன்றக் குழு வலதுசாரி ஐக்கிய தேசியக் கட்சியுடனும், இலங்கை சுதந்திரக் கட்சியின் அதிருப்தியாளர்களுடனும் இணைந்து அன்றைய சுதந்திரக் கட்சி அரசுக்கு எதிரான பிரேரணைக்கு ஆதரவாக வாக்களித்தது. இதையடுத்து சுதந்திரக் கட்சி அரசு கவிழ்க்கப்பட்டது. இதன் காரணமாக வி. காராளசிங்கம், அவருடன் சக்தி பிரிவு கட்சியில் இருந்து விலகி மீண்டும் லங்கா சமசமாசக் கட்சியில் சேர்ந்தனர்.

## வெளி இணைப்புகள்

## மேற்கோள்கள்

* எட்மண்ட் சமரக்கொடி, The Struggle for Trotskyism in Ceylon

பகுப்பு:இலங்கை அரசியல் கட்சிகள்
பகுப்பு:இலங்கையில் பொதுவுடைமை
பொன்னம்பலம் நாகலிங்கம்

**பொன்னம்பலம் நாகலிங்கம்** (இறப்பு: 1980) இலங்கைத் தமிழ் இடதுசாரி அரசியல்வாதியும், இலங்கை செனட் சபை உறுப்பினரும் ஆவார்.

## வாழ்க்கைச் சுருக்கம்
நாகலிங்கம் யாழ்ப்பாணத்தில் தெல்லிப்பழையில் பிறந்தவர். வட்டுக்கோட்டை யாழ்ப்பாணக் கல்லூரி, திருநெல்வேலி பரமேசுவரா கல்லூரி ஆகியவற்றில் கல்வி கற்று, பின்னர் இலங்கை சட்டக் கல்லூரியில் பயின்று பட்டம் பெற்றார். தெல்லிப்பழை, சுன்னாகம், உடுவில் ஆகிய இடங்களில் வழக்கறிஞராகப் பணியாற்றினார். நாகலக்சுமி என்பவரை 1933 ஆம் ஆண்டில் மலேசியாவில் திருமணம் புரிந்தார். இவர்களுக்கு ஆறு பிள்ளைகள். நாகலிங்கம் 1980 ஆம் ஆண்டில் இறந்தார். மனைவியார் 1997 இல் இறந்தார்.

## அரசியலில்
மாணவராக இருக்கும் போதே தமிழ் இளைஞர் காங்கிரசில் இணைந்து அரசியலில் தீவிரம் காட்டினார். 1940களில் இடதுசாரிக் கட்சியான லங்கா சமசமாஜக் கட்சியில் சேர்ந்தார். 1947 தேர்தலில் அக்கட்சி வேட்பாளராக காங்கேசன்துறை தேர்தல் தொகுதியில் போட்டியிட்டு தமிழ் காங்கிரசு வேட்பாளர் தந்தை செல்வநாயகத்திடம் தோற்றார்.

1951 முதல் 1957 வரை இலங்கை செனட் சபை உறுப்பினராக இருந்தார். 1960 மார்ச்சு தேர்தலில் உடுவில் தேர்தல் தொகுதியில் லங்கா சமசமாசக் கட்சி வேட்பாளராகப் போட்டியிட்டுத் தமிழரசுக் கட்சி வேட்பாளர் வி. தர்மலிங்கத்திடம் தோற்றார். 1960 சூலை, 1965 தேர்தல்களிலும் உடுவில் தொகுதியில் போட்டியிட்டு தர்மலிங்கத்திடம் தோற்றார். 1960களில் சுன்னாகம் நகரசபைத் தலைவராகவும் பணியாற்றினார்.

## மேற்கோள்கள்
* 
* 
* 

பகுப்பு:யாழ்ப்பாண மாவட்ட மக்கள்
பகுப்பு:இலங்கை செனட் சபை உறுப்பினர்கள்
பகுப்பு:இலங்கை வழக்கறிஞர்கள்
பகுப்பு:இலங்கை அரசியல்வாதிகள்
பகுப்பு:1980 இறப்புகள்
பகுப்பு:யாழ்ப்பாணக் கல்லூரி பழைய மாணவர்கள்
பகுப்பு:லங்கா சமசமாஜக் கட்சி அரசியல்வாதிகள்
சங்ககாலத் தண்டனை

சங்ககால அரசர்கள் போரில் பிடிபட்ட அரசர்களைச் சிறையிலிட்டுத் தண்டனை வழங்கியிருக்கிறார்கள்.
* போரில் பிடிபட்ட அரசன் சேரமான் கணைக்கால் இரும்பொறை நாயைப்போல் சங்கிலியால் பிணிக்கப்பட்டு இழுத்து வரப்பட்டுச் சிறையில் அடைக்கக்கப்பட்டு இருக்கிறான். சிறைக் காவலர்களும் அவனிடம் மனிதாபிமானம் கூடக் காட்டவில்லை.
* இமயவரம்பன் நெடுஞ்சேரலாதன் தன்னை எதிர்த்த யவனரிடமிருந்த பொருள்களையெல்லாம் கவர்ந்துகொண்டு அவர்கள் தலையில் நெய் ஊற்றி வழிய வழிய இழுத்து வந்திருக்கிறான்.
* கடல்பிறக்கோட்டிய செங்குட்டுவன் மோகூர் அரசன் பழையன் போரில் தோற்றபோது அவனது காவல்மரம் வேம்பை வெட்டி, அதனைத் தனக்கு முரசு செய்துகொள்வதற்காகத் தன் நாட்டுக்குக் இழுத்துக் கொண்டு வர, போரில் மாண்ட பகைவீரர்களின் மனைவியரின் கலைந்த தலைமுடியைக் கயிறு திரிக்கப் பயன்படுத்தியிருக்கிறான்.
* அழும்பில் அரசன் பெரும்பூட் சென்னி தன் படைத்தலைவன் பழையனை வீழ்த்திய எழுவர் கூட்டணியோடு தானே முன்னின்று போரிட்டு  அகப்பட்ட கணையனைக் கழுமலத்துக்குக் கொண்டுவந்து சிறையிலிட்டான்.

## மக்கள் மன்றம் வழங்கிய தண்டனை
* சங்ககாலத்தில் கள்ளூர் மக்கள் மன்றம் பெண்ணைக் காதலித்துப் பழகியபின் இல்லையென்று மறுத்த குற்றம் செய்தவனை ஊர்மரத்திலே கட்டித் தலையில் சுண்ணாம்பு நீறு கொட்டித் தண்ணீர் ஊற்றி அவன் அழகை அழித்துத் தீர்ப்பு வழங்கித் தண்டித்திருக்கிறார்கள்
* அன்னி மிஞிலியின் தந்தை மாடு மேய்த்துக்கொண்டிருந்தான். அவன் சோர்ந்திருந்தபோது அவனது மாடு அடுத்தவர் விளைச்சலை மேய்ந்துவிட்டது என்பதற்குத் தண்டனையாக மேய்த்தவனின் கண்ணையே தோண்டும் தண்டனை வழங்கப்பட்டிருக்கிறது.  
* வரைவின் மகளிர் தவறு செய்தால் அவர் தலையில் சுட்ட ஏழு செங்கற்களை ஏற்றி ஊரைச் சுற்றிக் கொண்டு வருவர்.  குற்றம் சுமத்தப்பட்டு தலையில் சுட்டமண் செங்கல் ஏற்றிக் கொண்டுவரப்படாத பொதுமகளிர் மதுரையில் வாழ்ந்ததாகச் சிலப்பதிகாரம் குறிப்பிடுகிறது. 

## மேற்கோள்

 

பகுப்பு:சங்க காலச் சமூகம்
சென்னை உயர்மட்ட விரைவுச்சாலைகள்

**சென்னை உயர்மட்ட விரைவுச்சாலைகள்** (*Chennai Elevated Expressways*)  சென்னை மாநகரத்தில் சாலைப் பிணைப்புகளை மேம்படுத்த  சென்னை பெருநகர் வளர்ச்சிக் குழுமத்தால் திட்டமிடப்பட்டுள்ள இரண்டாம்  முழுமைத் திட்டத்தின் ஓர் அங்கமாகும்.

## சாலை நடைகள்
இடைக்காலத் திட்டமாக ஐந்து சாலைநடைகள் உயரத்தில்  அமைக்கப்பட உள்ளன.

பின்வரும்  12 சாலைநடைகள் தொலைநோக்குத் திட்டங்களாக முன்மொழியப்பட்டுள்ளன

 * ஒப்பந்தப் புள்ளிகள் பெறும்போது திருத்தப்பட்ட மதிப்பீடு.

## மற்ற சாலைநடைகள்
முழுமைத் திட்டத்தில் வரையப்பட்டுள்ளதைத் தவிர சென்னை மாநகராட்சி, சென்னைத் துறைமுகம் மற்றும் எண்ணூர் துறைமுகம் ஆகியன கூடுதலாக திட்டமிட்டுள்ள சாலைநடைகள் பின்வருவன ஆகும்: 

## சான்றுகோள்கள்


பகுப்பு:சென்னை சாலைகள்
பகுப்பு:இந்திய விரைவு நெடுஞ்சாலைகள்
திருத்தந்தை தாமசுஸ்

கத்தோலிக்க திருச்சபையை இதுவரை 2 திருத்தந்தையர்கள் தாமசுஸ் என்ற பெயரில் ஆட்சி செய்துள்ளனர்:

* முதலாம் தாமசுஸ் (366–384)
* இரண்டாம் தாமசுஸ் (1048)
இசுமவேல்

**இஸ்மவேல்** அல்லது **இஸ்மாயில்** (  *Yišmaˁel*;  *Ismaēl*; ;  **)  எபிரேய விவிலியம் மற்றும் குர்ஆன் ஆகிய புனித நூலின் ஒரு முக்கிய நபர் ஆவர். மேலும் ஆபிரகாமிர்க்கும் இவர் மனைவியான சாராளின் எகிப்தியப் அடிமை பணிப் பெண் ஆகார்க்குப் பிறந்த முதல் மகன் ஆவர், மேலும் ஆதியாகமம் கணக்கின் படி, இஸ்மவேல் 137 ஆம் அகவையில் மரித்தார்.

## சொல்லிலக்கணம்
ஆகாரைச் சந்தித்த கர்த்தருடைய தூதனானவர் அவளை விசாரித்தபோது, அவள் பதிலளித்தாள்.என்று சொன்னபோது, அந்தப் பேச்சிலே, தனது அவல நிலைமையைக் குறித்த அவளது அங்கலாய்ப்பு (மனக்கலக்கம்; அல்லது தவிப்பு) வெளிப்படுகிறது. அதைக் கர்த்தர் கண்டார். அவளுக்குப் பிறக்கப் போகும் குழந்தைக்கு ‘ இஸ்மவேல் ’ என்று பெயர் கொடுக்கிறார். ஆரம்ப பபிலோனியா மற்றும் மின்யியான் (Minaean) உள்ளிட்ட பல்வேறு புராதன யூத கலாச்சாரம், மற்றும் எபிரேயம் மொழியியலில் இஸ்மவேல் (Hebrew: Yishma'e'l) என்ற பெயரின் தமிழாக்கம் 

## ஆதியாகமத்தின் விளக்கங்கள்
விவிலியத்தின்  ஆகிய அத்தியாயங்களிலிருந்து இஸ்மவேலின் வாழ்க்கை வரலாறு அடங்கியுள்ளது''.

## குடும்ப மரம்

## இதையும் பார்க்கவும்

* இசுலாம் பார்வையில் இஸ்மாயீல் (அலை)

## ஆதாரங்கள்



பகுப்பு:தோரா குறிப்பிடும் நபர்கள்
திருத்தந்தை சில்வெஸ்தர்

கத்தோலிக்க திருச்சபையை  இதுவரை 3 திருத்தந்தையர்கள் சில்வெஸ்தர்  என்ற பெயரில் ஆட்சி செய்துள்ளனர்:
* முதலாம் சில்வெஸ்தர் (314–335)
* இரண்டாம் சில்வெஸ்தர் (999–1003)
* மூன்றாம் சில்வெஸ்தர் (1045)
திருத்தந்தை ஜூலியுஸ்

கத்தோலிக்க திருச்சபையை  இதுவரை 3 திருத்தந்தையர்கள் ஜூலியுஸ் என்ற பெயரில் ஆட்சி செய்துள்ளனர்:
*முதலாம் ஜூலியுஸ் (337–352)
*இரண்டாம் ஜூலியுஸ், (1503–1513)
*மூன்றாம் ஜூலியுஸ் (1550–1555)
சேரர் தொகுப்புக் குறிப்புகள்

சங்ககால அரசர்கள் பலரது பெயர்களும் அவர்களைப் பகுத்தறிய உதவும் சிறுகுறிப்புகளும் இங்குத் தரப்படுகின்றன.
## [[பதிற்றுப்பத்து]] தரும் செய்திகள்

## [[புறநானூறு]] தரும் செய்திகள்

## [[சிறுபாணாற்றுப்படை]] தரும் செய்தி

## [[புகழூர்க் கல்வெட்டு]] தரும் செய்திகள்

## புலவராய் விளங்கிய சேர அரசர்கள்

## காண்க
* இவர்களைப் பற்றிய வரலாற்று இணைப்புகளை, **[[சேரர் குடிப்பெயர்கள்]]** பகுதியில் காணலாம்.

பகுப்பு:சேர அரசர்கள்
சந்திரகாந்தம்

**சந்திரகாந்தம்** அல்லது **நிலாக்கல்** அல்லது **நிலவுக்கல்** (*Moonstone*) என்பது சோடியம் பொட்டாசியம் அலுமினியம் சிலிக்கேட் கொண்ட, வேதியியல் வாய்ப்பாடு (Na,K)AlSi3O8 உடைய கனிமம் ஆகும்.

## சொல்லியல்
வேறுபட்ட பெல்ட்ஸ்பார் உள்ளடக்க அடுக்கிலிருந்து தெறிக்கும் ஒளியினால் ஏற்படும் தோற்றத் தாக்கம் அல்லது மின்னொளியினால் இதனுடைய பெயர் உருவாகியது. இந்து தொன்மவியலின்படி, இது நிலாக்கதிரினால் உருவாகியது என நம்பப்படுகிறது.

## உசாத்துணை

பகுப்பு:கனிமங்கள்
பகுப்பு:இரத்தினக் கற்கள்
சூரியகாந்திக் கல்

**சூரியகாந்திக் கல்** (*Sunstone*) என்பது ஒரு குறிப்பிட்ட பகுதியில் இருந்து பார்க்கும்போது பிரகாசமாக தோற்றத்தை வெளிப்படுத்தும் ஓர் பிளயியோனிளஸ் ஃபெல்ட்ஸ்பார் ஆகும். இதன் ஒளியமைப்பினால் இது ஒரு இரத்தினக்கல்லாக பயன்படுத்தப்படுகின்றது. இது தென் நோர்வே மற்றம் அமெரிக்காவின் சில இடங்களிலும் காணப்படுகின்றது.

மத்தியகாலத்தில் பயண வழிகாட்டலுக்கு பாவிக்கப்பட்டதாக நம்பப்படும் சூரியகாந்திக் கல்லிலிருந்து இதற்கு பெயர் வழங்கப்படுகின்றது.

## குறிப்பு

## வெளி இணைப்பு

*Mineralogy Database

பகுப்பு:இரத்தினக் கற்கள்
வேற்றுமை பிம்பங்களின் முப்பரிமாணம்

**வேற்றுமை பிம்பங்களின் முப்பரிமாணம்** (*Anaglyph 3D*) என்பது சிவப்பு, பச்சை கலந்த நீல ஆகிய வேறுபட்ட நிறங்களை வடிகட்டிப் பயன்படுத்தி ஒவ்வொரு கண்ணுடைய உருவங்களை குறியாக்கம் செய்து முப்பரிமாண படிம முப்பரிமாண விளைவை அடைவதாகும். வேற்றுமை பிம்பங்களின் முப்பரிமாண உருவங்கள் ஒவ்வொரு கண்ணுக்கும் வேறுபட்ட வடிகட்டிடப்பட்ட நிறமாக்கப்பட்ட உருவங்களைக் கொண்டிருக்கின்றன. நிறமிடப்பட்ட வேற்றுமை பிம்பங்களின் வில்லைகளூடாக பார்க்கும்போது இரண்டு உருவங்களில் ஒன்று ஒரு கண்ணை அடைந்து, ஒன்றாக்கப்பட்ட முப்பரிமாண படிம உருவத்தை வெளிப்படுத்துகின்றது. மூளையின் பார்வை மேலுறை முப்பரிமாண காட்சியாக அல்லது பொதிவாக கலக்கச் செய்கின்றது.

## குறிப்புகள்

## வெளி இணைப்புகள்

* 3D Anaglyph castle photos and all 3D format
* The Stereoscopic 3D Channel on Vimeo
* 3D Anaglyph images
* Phereo: Stereo Photo Sharing Website - enables stereo image conversion from/to anaglyph format
* 1000 High Quality 3D images of South America  - Images viewable as 3D anaglyphs or parallel images
* TIM  - Online raytracer that also generates anaglyphs (for red/blue glasses) and autostereograms
* 3D-stereo mechanics simulations - Online and free 3D-stereoscopic simulations of rigid bodies
* The anaglyph/stereo STREAM Photo Collections  - Images viewable as 3D anaglyphs/parallel/interleaved images

பகுப்பு:முப்பரிமாண படிமம்
அயன் டோம்

**அயன் டோம்** (*Iron Dome*) () என்பது *ரபாயல் உயர் பாதுகாப்பு முறைகள்* நிறுவனத்தினால் உருவாக்கப்பட்ட, எல்லா காலநிலைக்கும் ஏற்ற கொண்டு செல்லக்கூடிய வான் பாதுகாப்பு முறையாகும். இது சனநெருக்கடியான இடத்திற்கு 4 முதல் 70 கி.மீட்டர் தூரத்திலிருந்து சுடப்பட்ட குறுகிய தூர ஏவுகணை, எறிகணை ஆகியவற்றை அதன் எறிபாதையில் இடைமறிக்க வடிவமைக்கப்பட்டது. இம்முறை இசுரேலின் வடக்கு, தெற்கு எல்லையிலிருந்து வரும் ஏவுகணை அச்சுறுத்தல்களை முறியடிக்க முதலில் உருவாக்கப்பட்ட ரபாயலின் *ஸ்பைடர்* முறை நுட்பத்திலிருந்து உருவாக்கப்பட்டது.

## குறிப்புகள்

பகுப்பு:இசுரேலிய போர்த்தளபாடங்கள்
பகுப்பு:ஏவுகணைகள்‎
பகுப்பு:இசுரேலியக் கண்டுபிடிப்புகள்